laion/Wikipedia-Exotic huggingface dataset:
არმაზი (ახალგორის მუნიციპალიტეტი)

არმაზი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში, მდინარე ლეხურის მარცხენა მხარეს. ზღვის დონიდან 1320 მ., ახალგორიდან 14 კმ. სოფლის სახელწოდება ქართველთა წარმართულ ღვთაება არმაზს უნდა უკავშირდებოდეს. სოფელი უძველესი დროიდან ყოფილა დასახლებული. არმაზიდან 2 კმ-ზე აღმოჩნდა ყანჩავეთის სამარხი (ადრინდელი ანტიკური ხანა). სოფელთან დგას 864 წელს აშენებული წმ. გიორგის ეკლესია ― არმაზი ქსნისა. ადრინდელ ფეოდალურ ხანაში არმაზი შედიოდა ქსნისხევში, გვიანდელ ფეოდალურ ხანაში კი საამილახოროში. 1459 წ. იხსენიება, როგორც სამთავნელის ეპარქიაში შემავალი სოფელი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. არმაზი ქსნის, ქართული საბჭოთა ენციკლოპედია. ტ. I., თბ., 1975 წ., გვ. 575 - 576 საქართველოს სულიერი საგანძური, წიგნი I, გამომცემლობა „ხელოვნება“, თბ., 2005 წ., გვ. 96 არმაზი ქსნის – ჩვენი საუნჯე ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17.
Sheep (სიმღერა)

„Sheep“ — რიგით მეოთხე სიმღერა ინგლისური პროგრესული როკ-ჯგუფ პინკ ფლოიდის ალბომიდან Animals. მისი ავტორია როჯერ უოტერსი. სიმღერის თავდაპირველი სახელწოდება იყო „Raving and Drooling“. სიმღერაში საუბარია ცხვრებზე, როგორც საზოგადოებრივი იერარქიის ყველაზე დაბალ ფენაზე, რომელიც განწირულია უსამართლობისათვის. 6:27-ზე ჟღერს პაროდია 23-ე ფსალმუნზე, სადაც ტექსტი ოდნავ შეცვლილია ისე, რომ მსმენელი მიხვდეს, რომ საუბარია ცხვრებზე. ამ შეცვლილ ვერსიაში ასევე არის აღნიშნული, რომ ცხვრები ყოველთვის იტანჯებიან, მაგრამ ერთ დღეს დაბრუნდებიან და უსამართლობის წინააღმდეგ გაილაშქრებენ. ადრეული ვერსიის ერთ-ერთი სამუშაო სახელწოდება იყო I Fell On His Neck With A Scream. კომპოზიციის სტუდიური ჩანაწერების შესახებ არაფერი არის ცნობილი. არაოფიციალური ცოცხალი ჩანაწერები ვრცელდებოდა ბუტლეგურ დისკებზე, თუმცა 2011 წელს ეს ჩანაწერი გამოიცა ალბომის Wish You Were Here Immersion და Experience ვერსიებთან ერთად. 1977 წელს ტურნეში ამ სიმღერის შესრულებისას ბას-გიტარაზე უკრავდა დამატებითი გიტარისტი სნოუი უაიტი, ხოლო როჯერი ეხმარებოდა დევიდ გილმორს. 1987 წელს სიმღერის შეტანას ჯგუფი საკუთარ საკონცერტო პროგრამაში აპირებდა, მაგრამ დევიდ გილმორმა გადაიფიქრა, რადგან თვლიდა. უოტერსი სიმღერას თავის 2006-2008 წლების ტურნეში ასრულებდა და სიმღერის შესავალში ხოლმე ცხვრის ხმას განასახიერებდა. ↑ What were the original lyrics to Animals?. დაარქივებულია ორიგინალიდან — 2015-09-24. ციტირების თარიღი: 2013-09-02.
ომი მექსიკის დამოუკიდებლობისათვის

ომი მექსიკის დამოუკიდებლობისათვის (ესპ. Independencia de México) – შეიარაღებული კონფლიქტი მექსიკელ ხალხსა და ესპანელ დამპყრობლებს შორის. აჯანყება დაიწყო 1810 წლის 16 სექტემბერს მექსიკის პატარა სოფელ დოლორესში. მისი მეთაური იყო მღვდელი მიგელ იდალგო. დასაწყისში აჯანყებულებმა მნიშვნელოვან წარმატებებს მიაღწიეს, მაგრამ 1811 წელს მათი არმია ესპანელებმა გაანადგურეს. მიგელ იდალგო დააპატიმრეს და 30 ივლისს დახვრიტეს. 16 სექტემბერი მექსიკაში დამოუკიდებლობის დღეა, ხოლო მიგელ იდალგო ეროვნული გმირია. იდალგოს გარდაცვალების შემდეგ აჯანყებას სათავეში ჩაუდგა ხოსე მორელოსი. მისი ხელმძღვანელობით აჯანყებულებმა დაიკავეს ქალაქი ოახაკა და აკაპულკო. 1813 წელს მისი ინიციატივით შეიკრიბა ჩილპანსინგის კონგრესი და ხელი მოაწერეს პირველ ოფიციალურ დოკუმენტს დამოუკიდებლობის შესახებ. 1815 წელს მორელოსი ტყვედ ჩავარდა და იმავე წლის 22 დეკემბერს სიკვდილით დასაჯეს. 1815–1821 წწ. დამოუკიდებლობისათვის მებრძოლები გადავიდნენ პარტიზანულ ომზე. 1821 წლის 27 სექტემბერს მეხიკოში ხელი მოეწერა ხელშეკრულებას, რომლის მიხედვითაც მექსიკამ მიიღო დამოუკიდებლობა. 1822 წლის 18 მაისს კი დამოუკიდებლობისათვის ბრძოლის ლიდერი აგუსტინე იტურბიდე გამოაცხადეს მექსიკის იმპერატორად. ომი დამოუკიდებლობისათვის ესპანეთის ამერიკულ კოლონიებში Chieftains of Mexican Independence დაარქივებული 2007-08-16 საიტზე Wayback Machine.
მექსიკის გერბი

მექსიკის გერბი – მექსიკის მთავარი პოლიტიკური და კულტურული სიმბოლო მრავალი ასწლეულის განმავლობაში. გერბი დამტკიცებულია 1968 წლის 16 სექტემბერს. გერბის ავტორია მექსიკელი მხატვარი ფრანსისკო ეპენს ელგერა. გერბზე გამოსახულია კაქტუსზე მჯდომი მთის არწივი, რომელსაც ნისკარტით უკავია გველი. აცტეკებისთვის ამ გამოსახულებას აქვს უდიდესი რელიგიური მნიშვნელობა, ხოლო ევროპელებისათვის ესაა სიკეთის ბოროტებაზე გამარჯვების ტრიუმფი. გერბთან დაკავშირებით არსებობს ლეგენდაც. მექსიკის დროშა Virtual Museum of Mexican Birds დაარქივებული 2005-01-17 საიტზე Wayback Machine. El escudo nacional mexicano დაარქივებული 2005-10-28 საიტზე Wayback Machine.
მექსიკის დროშა

მექსიკის დროშა (ესპ. Bandera de México) — მექსიკის ეროვნული სიმბოლო. წარმოადგენს სწორკუთხა ნაჭერს პროპორციით 4:7. შედგება სამი ტოლდიდი ვერტიკალური ზოლისაგან, რომელთა ფერებია მწვანე, თეთრი, წითელი. თეთრი ზოლის ცენტრში გამოსახულია მექსიკის გერბი. დროშის მწვანე ფერი აღნიშნავს იმედს, თეთრი – სიწმინდეს, წითელი – ქვეყნის დამოუკიდებლობისათის დაღვრილ სისხლს. დროშა მიიღეს 1968 წლის 16 სექტემბერს. მისი ავტორია მექსიკელი მხატვარი ფრანსისკო ეპენს ელგერა. ახალი ესპანეთის დროშა 1535-1784 ახალი ესპანეთის დროშა 1785-1821 მექსიკის დროშა 1821 მექსიკის დროშა 1821 -1823 1823—1864, 1867—1893 1864—1867 1893—1916 1916—1934 1934—1968 მექსიკის გერბი Presidency of Mexico - National Symbols მექსიკის დროშა
აგიაშვილი

საკუთარი სახელი აგიაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი აგიაშვილი — რუსეთის არმიის გენერალ-მაიორი გიორგი აგიაშვილი — აშშ-ში მოღვაწე მსახიობი, რეჟისორი დავით აგიაშვილი — კინორეჟისორი, სცენარისტი ნიკა აგიაშვილი — კინორეჟისორი ნიკოლოზ აგიაშვილი — მწერალი, მთარგმნელი, ჟურნალისტი აგიაშვილები — თავადური საგვარეულო საქართველოში
მექსიკის კონგრესი

მექსიკის კონგრესი (ესპ. Congreso de la Unión) — მექსიკის წარმომადგენლობითი და საკანონმდებლო ორგანო (პარლამენტი). მექსიკის კონგრესი შედგება ორი პალატისაგან: სენატი (ესპ. Cámara de Senadores/Senado) — 128 ადგილი, საიდანაც 96 ირჩევენ სახალხო არჩევნების შედეგად 6 წლის ვადით, ხოლო დარჩენილ 32 ადგილი ნაწილდება უდიდეს პარტიებს შორის. დეპუტატთა პალატა (ესპ. Cámara de Diputados) — 500 ადგილი, საიდანაც 300 ირჩევენ სახალხო არჩევნების შედეგად 3 წლის ვადით, ხოლო დანარჩენი 200 ადგილი ნაწილდება უდიდეს პარტიებს შორის. სენატის საიტი დეპუტატთა პალატის საიტი
ვარძია (მრავალმნიშვნელოვანი)

საკუთარი სახელი ვარძია შეიძლება აღნიშნავდეს: ვარძია — სამონასტრო ანსამბლი ვარძია — სოფელი ასპინძის მუნიციპალიტეტში ვარძია — სოფელი ხარაგაულის მუნიციპალიტეტში ზედა ვარძია — ქართული ხუროთმოძღვრების ძეგლი
ნოემბერი

ნოემბერი (ლათ. November) — გრიგორიანული კალენდრის მეთერთმეტე თვე. ნოემბერში 30 დღეა. სახელი ეწოდა იმ ფაქტის გამო, რომ იგი იყო მეცხრე თვე რომაული კალენდრისა (ლათინურად novem — ცხრა), როდესაც წელი იწყებოდა მარტში. ქართული წარმართული კალენდრით — ტირისკონი (ტირისკნისი), ქართული ხალხური სახელწოდებაა გიორგობისთვე, აგრეთვე ჭინკობისთვე. ნოემბერი არის შემოდგომის თვე ჩრდილოეთ ნახევარსფეროში და გაზაფხულისა — სამხრეთ ნახევარსფეროში. ნოემბრის ზოდიაქოს ნიშნები ღრიანკალი და მშვილდოსანი. ნოემბერი იწყება კვირის იმავე დღეს, რითაც მარტი, გარდა ნაკიანი წლისა — თებერვალი. მთავარი სტატია: ძველი ქართული წარმართული კალენდარი. კორნელი კეკელიძე ტირისკონს 5 ოქტომბერი — 3 ნოემბერით საზღვრავდა. კ. კეკელიძის აზრით უნდა იყოს „ტირისკანი“ და არა „ტირისკონი“. ტირისკანი იყოფა „ტირის“ და „კანი“ ნაწილებად. პირველი ნაწილი „ტირის“ არის სახელწოდება ძველი ირანული თვის „Tiris“, საიდანაც მომდინარეობს, როგორც ახალსპარსული მეოთხე თვის სახელი „ტირ“, ასევე კაპადოკიური „Tirix-Τήρι-Τειρει“ და სომხური „ՏՐԷ“ (აქაც მეოთხე თვეა). მეორე დაბოლოება „კანი“ არის ირანულ-სომხური დაბოლოებაა, როგორც მაგალითად ირანული „ფროტი-კან“, ანდა შემდგომი „ფროტი-გან“, კაპადოკიურად „მითრაკან“, სომხური „მეჰეკან“ და „აჰეკან“. 1558 : ელიზაბეთანური ერა იწყება — ინგლისის დედოფალი ელიზაბეთ I გახდა. 1869 : ეგვიპტეში სუეცის არხის, რომელიც აკავშირებს ხმელთაშუა და წითელ ზღვებს, გახსნის საზეიმო ცერემონია მოეწყო. 1911 : ბრძოლაში თვითმფრინავიდან პირველი ბომბი გადმოაგდეს თურქეთ-იტალიის ომის დროს. 1918 : პირველი მსოფლიო ომი დასრულდა — გერმანია ხელს აწერს დაზავებაზე მოკავშირეებთან. 1922 : ჰოვარდ კარტერი, ტუტანხამონის აკლდამას ხსნის. 1940 : ჰოლოკოსტი — პოლონეთში ნაცისტები ვარშავის ებრაელთა გეტოს გარე სამყაროსგან იზოლირებულს ხდიან. 1942 : მმო — სტალინგრადის ბრძოლა — საბჭოთა ძალები იწყებენ კონტრშეტევებს სტალინგრადთან სახელწოდებით „ოპერაცია ურანუსი“. 1945 : ნიურნბერგის პროცესი — სასამართლო პროცესი 24 ნაცისტი ომის კრიმინალის წინააღმდეგ იწყება ნიურნბერგის იუსტიციის სასახლეში. 1989 : ცივი ომი — ხავერდოვანი რევოლუცია — ხანგრძლივი პროტესტების საპასუხოდ ჩეხოსლოვაკიის კომუნისტური პარტია მთავრობაზე მონოპოლიას თმობს. 1989 : ბერლინის კედლის გამშვები პუნქტები იხსნება და მოქალაქეებს ეძლევათ საშუალება გადავიდნენ დასავლეთით. ამის შემდეგ გერმანელებმა დაიწყეს კედლის ნგრევა. ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101-102 ↑ ათონ. №57, გვ. 305 ↑ ათონ. №57, გვ. 317
საქართველოს საფეხბურთო თასი 1994-1995

საქართველოს თასი 1994-95 — საქართველოს თასის მეხუთე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში ბათუმის „დინამო“ დაამარცხა, ანგარიშით 1–0. უმაღლესი ლიგა 1994-1995 The Rec.Sport.Soccer Statistics Foundation.
UTC+01:00

UTC+01:00 — სასაათო სარტყელი, რომელიც ვრცელდება შემდეგ რეგიონებში: ცენტრალური ევროპის დრო დასავლეთი აფრიკის დრო დასავლეთი ევროპის ზაფხულის დრო ბრიტანეთის ზაფხულის დრო ირლანდიის სტანდარტული დრო  ალჟირი  ანგოლა  ბენინი  კამერუნი  ცენტრალური აფრიკის რესპუბლიკა  ჩადი  კონგოს რესპუბლიკა  კონგოს დემოკრატიული რესპუბლიკა: კინშასის პროვინცია ცენტრალური კონგო კუანგო კვილუ მაი-ნდომბე კასაი ლულუა აღმოსავლეთ კასაი სანკურუ ჩრდილოეთი უბანგი მონგალა სამხრეთი უბანგი ეკვატორიალური პროვინცია ჩუაპა ლუალაბა  ეკვატორული გვინეა  გაბონი  მაროკო, მათ შორის დასავლეთ საჰარის ოკუპირებულ ნაწილშიც  ნიგერი  ნიგერია  ტუნისი  ალბანეთი  ანდორა  ავსტრია  ბელგია  ბოსნია და ჰერცეგოვინა  ხორვატია  ჩეხეთი  დანია  საფრანგეთი  გერმანია  გიბრალტარი (გ.ს)  უნგრეთი  იტალია  კოსოვო  ლიხტენშტაინი  ლუქსემბურგი  მალტა  მონაკო  მონტენეგრო  ნიდერლანდები  ნორვეგია, მოიცავს: შპიცბერგენი და იან-მაიენი  პოლონეთი  სან-მარინო  სერბეთი  სლოვაკეთი  სლოვენია  ესპანეთი - მოიცავს: კანარის კუნძულები  შვედეთი  შვეიცარია  ვატიკანი  ჩრდილოეთი მაკედონია ქალაქები UTC+01:00-ის დროის სარტყელში
გრძივი ტალღა

გრძივი ტალღა არის ტალღა, რომელშიც ტალღის გავრცელების მიმართულება (ნაწილაკების) ვიბრაციის მიმართულების პარალელურია. მექანიკურ გრძივ ტალღებს ხშირად კუმშვად ტალღებადაც მოიხსენიებენ. გრძივი ტალღის მაგალითებია ბგერითი ტალღა და სეისმური P-ტიპის ტალღა. გრძივი, ჰარმონიული ბგერითი ტალღის სიხშირე და ტალღის სიგრძე აღიწერება ფორმულით y ( x , t ) = y 0 sin ⁡ ( ω ( t − x c ) ) {\displaystyle y(x,t)=y_{0}\sin {\Bigg (}\omega \left(t-{\frac {x}{c}}\right){\Bigg )}} სადაც: y არის რაიმე წერტილის გადახრა ბგერით ტალღაში; x არის მანძილი, რომელიც წერტილმა გაიარა ტალღის წყაროდან; t არის დრო; y0 არის რხევის ამპლიტუდა; c არის გავცელების სიჩქარე; და ω არის ტალღის კუთხური სიხშირე. ჩვეულებრივი სიხშირე f, რომელიც იზომება ჰერცებში, კუთხური სიხშირის მეშვეობით შემდეგი ფორმულის მეშვეობით შეიძლება ვიპოვოთ f = ω 2 π . {\displaystyle f={\frac {\omega }{2\pi }}.} ბგერითი ტალღისთვის ტალღის ამლიტუდა არის ტალღის გავცელებისას წნევის შეუშფოთებელ მნიშვნელობასა და მაქსიმალურად შეშფოთებულ მნიშვნელობას შორის სხვაობის მოდული. ბგერის გავრცელების სიჩქარე დამოკიდებულია გარემოზე, რომელშიც ტალღა ვრცელდება და ტემპერატურაზე. მაქსველის განტოლებების მიხედვით ვაკუუმში შეიძლება ვრცელდებოდეს ელექტრომაგნიტური ტალღა, რომელიც განივ ტალღას წარმოადგენს. თუმცა, გარემოში, მაგალითად პლაზმაში შეიძლება არსებობდეს როგორც განივი, ასევე გრძივი, ან/და შერეული ტიპის ელექტრომაგნიტური ტალღები. განივი ტალღა ↑ 1.0 1.1 David J. Griffiths, Introduction to Electrodynamics, ISBN 0-13-805326-X ↑ John D. Jackson, Classical Electrodynamics, ISBN 0-471-30932-X. გრძივი ტალღის ინტერაქტიური ილუსტრაცია სხვადასხვა ტიპის ტალღების ახსნა. დაარქივებული 2016-11-29 საიტზე Wayback Machine.
მექსიკის სენატი

მექსიკის სენატი (ესპ. Cámara de Senadores ან Senado) – მექსიკის ორპალატიანი კონგრესის ზედა პალატა. 1990 წლის რეფორმების შემდეგ სენატის წევრთა რაოდენობაა 128, რომელთაც ირჩევენ 6 წლის ვადით. ორ-ორი წევრი 31 შტატიდან და ფედერალური რაიონიდან არჩეულია არჩევნებში გამარჯვებული უმრავლესობის ქვოტით; თითო-თითო წევრი 31 შტატიდან და ფედერალური რაიონიდან არჩეულია არჩევნებში მეორე ადგილზე გასული უმცირესობის ქვოტიდან; დანარჩენი 32 სენატორის ადგილი კი გაყოფილია არჩევნებში მონაწილე პარტიებს შორის პროპორციული სისტემით. მექსიკის სენატის ოფიციალური საიტი (ესპანური)
განივი ტალღა

განივი ტალღა არის ტალღა, რომელშიც რხევის მიმართულება ტალღის გავრცელების (ენერგიის გადატანის) მიმართულების მართობულია. თუ რეზინის ზონარის ერთ ბოლოს დავამაგრებთ, ხოლო მეორეს ხელში დავიჭერთ და ვერტიკალური მიმართულებით ზევით-ქვევით ვამოძრავებთ, მაშინ ზონარში შეიძლება დავიმზიროთ განივი ტალღების გავცელება. ასეთივე ტალღების აღძვრა შეიძლება თუ ზონარის თავისუფალ ბოლოს ჰორიზონტალურ სიბრტყეში ვარხევთ ზონარის მართობულად. ანუ, განხილულ ტალღაში რხევა შეიძლება სრულდებოდეს ორი სხვადასხვა მიმართულებით (თუ ზონარი რაჭიმულია x-ღერძის გასწვრივ, მაშინ რხევა შეიძლება სრულდებოდეს როგორც y, ასევე z ღერძის პარალელურად). ასევე, თუ ხელს ვამოძრავებთ წრეზე საათის ისრის (ან საპირისპირო) მიმართულებით, მაშინ ზონარში გავცელდება იგივე მიმართულების სპირალური ტალღა. იმის გამო, რომ ზონარში ტალღის გავრცელებისას რხევა შეიძლება სრულდებოდეს ორი სხვადასხვა მიმართულებით (ან მათი გარკვეული კომბინაციით, როგორც სპირალურ ტალღაში) ამბობენ, რომ ზონარში ტალღები არის ორგანზომილებიანი. ორგანზომილებიანი განივი ტალღები ხასიათდება მოვლენით, რომელსაც პოლარიზაცია ეწოდება. ზემოტ განხილულ მაგალითში, ზევით-ქვევით ხელის მოძრაობით გამოწვეული ტალღა არის წრფივად პოლარიზებული, ხოლო ხელის წრიულად მოძრაობით გამოწვეული ტალღა წრიულად პოლარიზებული. ამ ორ მდგომარეობას შორის საშუალედო მდგომარეობას ელიფსური პოლარიზაცია ეწოდება. ელექტრომაგნიტური ტალღა ასევე არის ორგანზომილებიანი განივი ტალღა, და შესაბამისად იგივე თვისებებით ხასიათდება (თუმცა ამის ილუსტრირება გაცილებით ძნელია). განივი ტალღების მაგალითებია S ტიპის სეისმური ტალღა და ელექტრომაგნიტური ტალღა. გრძივი ტალღა სეისმური ტალღების ანიმაციების კატალოგი. დაარქივებული 2005-10-04 საიტზე Wayback Machine. განივი ტალღის ინტერაქტიური ანიმაცია
The Unforgettable Fire (სიმღერა)

„The Unforgettable Fire“ —ირლანდიური როკ-ჯგუფ U2-ს სიმღერა 1984 წლის ალბომიდან The Unforgettable Fire. იგი სინგლის სახით გამოვიდა 1985 წლის 1 აპრილს. სიმღერა დაიწერა ჩიკაგოს მუზეუმში გამართული სპეციალური გამოფენის გავლენით, რომელზეც ჰიროსიმისა და ნაგასაკის ატომური დაბომბვა იქნა მიმოხილული. სინგლი ბრიტანულ ჰიტ-აღლუმში #6, ხოლო ჰოლანდიურში - #8 ადგილზე მოხვდა. ↑ http://www.discogs.com/U2-The-Unforgettable-Fire/release/487842 ↑ http://www.discogs.com/U2-The-Unforgettable-Fire/release/2614542 ↑ http://www.discogs.com/U2-The-Unforgettable-Fire/release/597131
მექსიკის დეპუტატთა პალატა

მექსიკის დეპუტატთა პალატა (ესპ. Cámara de Diputados) — მექსიკის ორპალატიანი კონგრესის ქვედა პალატა, რომლის წევრებსაც ირჩევენ 3 წლის ვადით. დეპუტატთა პალატა შედგება მექსიკის ყოველ 200 000 მაცხოვრებელზე ერთი ფედერალური დეპუტატისაგან, რომელთა რიცხვი ამჟამად 500 შეადგენს. 500-ადგილიანი დეპუტატთა პალატის 300 წევრს (60%) ირჩევენ მაჟორიტარული სისტემით ერთმანდატიან ოლქებში, ხოლო 200 (40%) - პროპორციული სისტემით. მექსიკის კონგრესი მექსიკის სენატი მექსიკის პოლიტიკა ოფიციალური საიტი (ესპანური)
UTC+04:00

UTC+04:00 — სასაათო სარტყელი, რომელიც ვრცელდება შემდეგ რეგიონებში: მოსკოვის ზაფხულის დრო  საქართველო  სომხეთი  აზერბაიჯანი  რუსეთი ასტრახანის ოლქი სამარის ოლქი სარატოვის ოლქი ულიანოვსკის ოლქი უდმურტეთი  მავრიკი  ომანი  რეიუნიონი  სეიშელის კუნძულები  არაბთა გაერთიანებული საამიროები ქალაქები UTC+04:00 ზონაში ↑ საქართველო გადავიდა UTC+4 ზონიდან UTC+3 ზონაში 2004 27 ივნისს, მაგრამ დაუბრუნდა UTC+4 ზონას 2005 წლის 27 მარტს[1][2]. ↑ Armenia time zone. ↑ Azerbaijan time zone.
კუთხური სიხშირე

კუთხური სიხშირე, ორბიტალური სიხშირე, რადიალური სიხშირე (ω) — სკალარული ფიზიკური სიდიდე, რომელიც ახასიათებს სხეულის ბრუნვას რაიმე ღერძის გარშემო. კუთხური სიხშირე არის ვექტორული სიდიდის, კუთხური სიჩქარის მოდულის ტოლი. SI სისტემაში კუთხური სიჩქარის ერთეულია რადიანი წამში. ვინაიდან ერთი სრული ბრუნი 2π რადიანს შეადგენს, გვაქვს ω = 2 π T = 2 π f = | v | | r | {\displaystyle \omega ={{2\pi } \over T}={2\pi f}={\frac {|v|}{|r|}}} სადაც ω არის კუთხური სიხშირე; T არის პერიოდი (წამებში), f არის სიხშირე (ჰერცებში), v არის ტანგენციალური სიჩქარე; r არის ბრუნვის რადიუსი.. ანუ კუთხური სიხშირე ჩვეულებრივი სიხშირის პროპორციულია. ამის მიუხედავად ხშირად მისი გამოყენება უფრო მოსახერხებელია, რადგან აქრობს განტოლებებში π მამრავლებს. ამ მიზეზით კუთხური სიხშირე გამოიყენება ფიზიკის მრავალ დარგში, მაგალითად ელექტროდინამიკაში, კვანტურ მექანიკაში და პლაზმის ფიზიკაში. კუთხური სიჩქარე ტალღა ↑ 1.0 1.1 Cummings, Karen; Halliday, David (Second Reprint: 2007). Understanding physics. New Delhi: John Wiley & Sons Inc., authorized reprint to Wiley - India, გვ. 449, 484, 485, 487. (UP1) ↑ Holzner, Steven (2006). Physics for Dummies. Hoboken, New Jersey: Wiley Publishing Inc, გვ. 201. ISBN 978-0-7645-5433-9.
მისტერ ბინი

მისტერ ბინი (Mr. Bean) — კომედიური ჟანრის ინგლისური ტელესერიალი, რომელიც გადიოდა ტელეარხის ITV ეთერში 1990-1995 წლებში. სერიალის მთავარი გმირია ბინი (როუენ ატკინსონი) — ექსცენტრიული, შეშლილი, მაგრამ გულუბრყვილო ინგლისელი მამაკაცი, რომელიც მარტო ცხოვრობს და ყოველდღე ამა თუ იმ ფათერაკში ამოჰყოფს თავს. მისი ერთადერთი ნამდვილი მეგობარია სათამაშო დათუნია. ჰყავს მეგობარი ქალი, რომელიც დარწმუნებულია, რომ ერთ დღეს ბინი მას ცოლობას სთხოვს, მაგრამ ცდება. ოფიციალური საიტი „მისტერ ბინი“ — კინოფილმების ინტერნეტ-მონაცემთა ბაზა (ინგლისური). „მისტერ ბინი: ანიმაციური სერიალი“ — კინოფილმების ინტერნეტ-მონაცემთა ბაზა (ინგლისური). „ბინი“ — კინოფილმების ინტერნეტ-მონაცემთა ბაზა (ინგლისური). „მისტერ ბინის არდადეგები“ — კინოფილმების ინტერნეტ-მონაცემთა ბაზა (ინგლისური).
დავით იოსელიანი

დავით გიორგის ძე იოსელიანი (დ. 30 აგვისტო [ ძვ. სტ. 17 აგვისტო], 1894, სოფელი ქვემო ხვედურეთი, ახლანდელი ქარელის მუნიციპალიტეტი — გ. 25 თებერვალი, 1968, თბილისი) — ქართველი ქირურგი, მედიცინის მეცნიერებათა დოქტორი (1937), პროფესორი (1937), საქართველოს მეცნიერების დამსახურებული მოღვაწე (1942). დაიბადა 1894 წლის 30 აგვისტოს ქარელის რაიონის სოფელ ქვემო ხვედურეთში. 1912 წელს წარჩინებით დაამთავრა ქ.თბილისის ვაჟთა პირველი გიმნაზია. 1917 წელს დაამთავრა ქ. პეტროგრადის სამხედრო-სამედიცინო აკადემია. 1918 წელს დაინიშნა ორდინატორად ქ.თბილისის სამხედრო ჰოსპიტალში. 1919 წელს დაიწყო მუშაობა ქ.თბილისის უნივერსიტეტის სამკურნალო ფაკულტეტის ოპერაციული ქირურგიისა და ტოპოგრაფიული ანატომიის კათედრაზე ასისტენტად. 1928-1929 წლებში მივლინებულ იქნა ლენინგრადის სამხედრო აკადემიის ოპერაციული ქირურგიისა და ტოპოგრაფიული ანატომიის კათედრაზე. 1931 წელს აირჩიეს ქ.თბილისის სახელმწიფო სამედიცინო ინსტიტუტის ოპერაციული ქირურგიის დოცენტურის გამგედ. 1934-1947 წლებში ხელმძღვანელობდა ქ.თბილისის სასწრაფო დახმარების საავადმყოფოს ქირურგიულ განყოფილებას, ხოლო 1941-1947 წლებში იყო ამ საავადმყოფოს დირექტორი. 1936 წელს დაიცვა სადოქტორო დისერტაცია. 1937 წელს აირჩიეს თბილისის სამედიცინო ინსტიტუტის ოპერაციული ქირურგიისა და ტოპოგრაფიული ანატომიის კათედრის გამგედ. ამავე წელს მიენიჭა პროფესორის წოდება. 1934-1947 წლებში განაგებდა ექიმთა დახელოვნების თბილისის სახელმწიფო ინსტიტუტის ოპერაციული ქირურგიისა და ტოპოგრაფიული ანატომიის კათედრას. 1940 წლიდან არჩეულ იქნა ქ. თბილისის ექიმთა დახელოვნების ინსტიტუტის რექტორად. 1947 წელს აირჩიეს თბილისის სამედიცინო ინსტიტუტის ზოგადი ქირურგიის კათედრის გამგედ. გამოქვეყნებული აქვს 80-მდე სამეცნიერო ნაშრომი, მათ შორის რამდენიმე მონოგრაფია. მინიჭებული აქვს საქართველოს მეცნიერების დამახურებული მოღვაწის საპატიო წოდება, დაჯილდოებულია ლენინის და შრომის წითელი დროშის ორდენებით და აგრეთვე სხვა მედლებით. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 188, თბ., 1994 დავით იოსელიანი — საქართველოს ბიოგრაფიული ლექსიკონი
საკატეკასის შტატი

საკატეკასი — შტატი მექსიკაში, მდებარეობს ქვეყნის ცენტრალურ ნაწილში. მისი დედაქალაქია ამავე სახელწოდების ქალაქი საკატეკასი. იგი ცნობილია უმდიდრესი ვერცხლის საბადოებით, კოლონიური არქიტექტურითა და მისი როლით რევოლუციაში. საკატეკასი შედგება 58 მუნიციპალიტეტისაგან. ეკონომიკის მთავარი დარგებია სოფლის მეურნეობა და ტურიზმი. Portal with News and Information about Zacatecas დაარქივებული 2013-05-24 საიტზე Wayback Machine. Zacatecas state government website დაარქივებული 2010-09-16 საიტზე Wayback Machine.
იუკატანის შტატი

იუკატანი — შტატი მექსიკაში. მდებარეობს იუკატანის ნახევარკუნძულზე, მის ჩრდილოეთ ნაწილში. მისი დედაქალაქია მერიდა. როდესაც 1823 წლის 20 აგვისტოს იუკატანის კონგრესი შეიკრიბა და უკვე 21 დეკემბერს გამოაცხადა მექსიკის ფედერაცია, მასში შედიოდა 8 შტატი. მათ შორის 3 შტატი იუკატანის ნახევარკუნძულზე მდებარეობდა: იუკატანი, კამპეჩე და კინტანა-როო. ეს სამივე შტატი XIX საუკუნეში ერთიანდებოდა ერთ დიდ – იუკატანის შტატში. ოფიციალური საიტი თანამგზავრული ფოტოები Relaciones de Yucatán
იუკატანის ნახევარკუნძული

იუკატანი — ნახევარკუნძული ცენტრალურ ამერიკაში. ერთმანეთისაგან გამოყოფს მექსიკის ყურესა და კარიბის ზღვას. ნახევარკუნძულის ჩრდილოეთი ნაწილი უკავია მექსიკის შტატებს: იუკატანს, კამპეჩესა და კინტანა-როოს. სამხრეთით მდებარეობს სახელმწიფოები: გვატემალა და ბელიზი. IV-დან X საუკუნემდე იუკატანი იყო მაიას ცივილიზაციის ცენტრი. შემორჩენილია მრავალრიცხოვანი არქეოლოგიური არტე-ფაქტები, რომელთაგან ყველაზე უკეთ ცნობილია ქალაქი ჩიჩენ-იცა, უშმალი, ტულუმი და სხვა. პირველი ევროპელები ნახევარკუნძულის ნაპირებზე გადასხდნენ 1517 წელს. ესენი იყვნენ ესპანელი კონკისტადორები ფრანსისკო კორდოვა და ხუან დე გრიხალვა. მათ იუკატანის დაპყრობა დაამთავრეს 10 წელიწადში და დედაქალაქად აირჩიეს დღევანდელი მერიდა. ნახევარკუნძულის ადმინისტრაცია ხელიდან ხელში გადადიოდა ახალ ესპანეთსა და გვატემალას შორის. 1822 წლიდან იუკატანი შევიდა დამოუკიდებელი მექსიკის შემადგენლობაში. ვიკისაწყობში არის გვერდი თემაზე: იუკატანის ნახევარკუნძული Yucatan Wildlife Yucatan Living
I Still Haven't Found What I'm Looking For

„I Still Haven't Found What I'm Looking For“ — ირლანდიური როკ-ჯგუფ U2-ს სიმღერა და მეორე სინგლი ალბომიდან The Joshua Tree, რომელიც გამოვიდა 1987 წელს. სინგლი ნამდვილ ჰიტად იქცა, რაც დამტკიცდა მისი მოხვედრით ბილბორდის 100-ეულსა და ბრიტანული სინგლების ჰიტ-აღლუმში. ისევე, როგორც ალბომის The Joshua Tree სიმღერების დიდი ნაწილი, ეს კომპოზიციაც დაიწერა ჯგუფის მიერ ამერიკული მუსიკით დაინტერესების ტალღაზე. სიმღერაზე დიდი გავლენა მოახდინა გოსპელის ჟანრის მუსიკამ. მისი ტექსტი სულიერ თემებს ეხება. ↑ http://www.discogs.com/U2-I-Still-Havent-Found-What-Im-Looking-For/release/545239
ვერაკრუსის შტატი

ვერაკრუსი — შტატი მექსიკაში. მდებარეობს ქვეყნის სამხრეთ-აღმოსავლეთ ნაწილში, მექსიკის ყურის სანაპიროზე. მოსახლეობის რაოდენობის მიხედვით, თავის 7 მილიონიანი მოსახლით, ვერაკრუსი მექსიკის შტატებს შორის მესამე ადგილზეა. დედაქალაქია ხალაპა. სხვა მნიშვნელოვანი ქალაქებია: ვერაკრუსი, კოაცაკოალკოსი, კორდობა, ორისაბა. ეკონომიკაში წამყვანი ადგილი უკავია სოფლის მეურნეობას, სასარგებლო წიაღისეულის მოპოვებასა და ტურიზმს. (ესპანური) ოფიციალური საიტი (ესპანური) მუზეუმები (ესპანური) VIDEOCLIP პლაჟის შესახებ (ესპანური) http://www.eljicaro.org დაარქივებული 2011-07-02 საიტზე Wayback Machine.